《游碧沼寺》
宋代·方一夔

古寺萧萧昼闭房，我来无处觅春阳。门前绿静江湖汛，松下清春暑月凉。

空寄郭公留旧隐，愁听望帝断离肠。借君拍板都无用，看尽伶优老戏场。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。